Боян Бойчев
Ако се върнеш

chitanka.info

Не се връщай.

Не се връщай повече при мен.

Така няма да зная, че съм роден,

Няма да вярвам в смисъла на живота

И за мечтите че е отпусната квота.

Не се връщай.

Да не повярвам, че любовта е взаимност.

Да не помисля, че щастието е постижимо

И да си нужен не е просто понятие.

Да не бързам че някъде ме очакват.

Не се връщай.

Няма да знам, че красота съществува

И доброта няма така да жадувам,

Ще забравя, че има разтърсваща страст,

Че над чувствата никой няма власт.

Не се връщай.

Така няма да искам да те целувам,

Да те желая и да се любим,

Не се връщай нежно да ме прегърнеш,

Не се опитвай света в рай да превърнеш.

Но пък от друга страна,

Ако се върнеш…

12.06.1999 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.